Sinsen

 Menighetsråd

Årsmelding 2019

**ÅRSMELDING 2019**

**FOR SINSEN MENIGHETSRÅD**

**Menighetsrådet har hatt denne sammensetningen:**

Leder: Einar Waldeland

Nestleder: Olav Brennsæter

Medlemmer: Andreas Kleppe

 Anne-Randi Mosvold Ragnhild Myklebust

Jørn Kveseth

Sokneprest Henning Vik

Varamedlemmer: Øistein Karlsen

Jofrid Brennsæter

Øyvind Sæter

Sekretærer: Daglig leder Jørgen Christensen

**Nytt menighetsråd fra høsten 2019:**

Leder: Jørn Kveseth

Nestleder: Lars Kristian Reinertsen

Medlemmer: Kari Mette Nesbø

 Avne Thuv

 Kirill Nordberg

 Håkon Ruud Kringstad

Varamedlemmer: Anne Lise Langrusten

 Yngvar Langås

 Torill Glomnes

 Siri Oftestad Aronsen

**Menighetsrådets representanter i ulike råd og utvalg:**

Kirkelig fellesråd: Ragnhild Myklebust

Trosopplæringsutvalget: Jofrid Brennsæter

Diakoniutvalget Jørn Kveseth

Husstyret: Anne-Randi Mosvold og Øyvind Sæter

Kirkens Nødhjelp (kontaktperson): Henning Vik

Samarbeidsutvalget for Sinsen kirkes barnehage: Andreas Kleppe og Ragnhild Myklebust

Barnehagens styre: Andreas Kleppe og Ragnhild Myklebust.

 Vara: Øyvind Sæter

**Staben:**

Staben i Sinsen menighet bestod i 2019 av følgende personer:

**Prester:**

Sokneprest (100% stilling): Henning Vik/Ole Andreas Holen fra 1.sept

Kapellan (50% stilling): Kjersti Langås Hvalen

**Fellesrådsansatte:**

Daglig leder (80% stilling): Jørgen Christensen(sluttet 1.sesember)

Organist (42,25% stilling): Olav Brennsæter(sluttet 1.mars)

Diakon (50% stilling) Therese Kråvik Schøien (fra 1.april)

Trosopplæringsleder (25% i Sinsen og 25% i Hasle) Randi Strøm Andersen (1.febr-1.aug)

 Maria Walfridson (fra 1.okt)

**Menighetsrådsansatte:**

Personalgruppen:

Lucas Øien sluttet hos oss i september men ellers har vi hatt en stabil personalgruppe. Jeanette Roald kom inn som ny ansatt for Lucas Øien og vår faste vikar Rinki Rajpoot gikk inn i en 50% stilling.

Arken (store barn):

Bella Iversen, pedagogisk leder

Elisabeth Erlandsen, barnehagelærer

Lucas Øien, Jeanette Roald og Rinki Rajpoot, barnehagemedarbeidere

Regnbuen (små barn):

Martine Einan, pedagogisk leder

Monica Hagander og Malar Muthiah, barnehagemedarbeidere

Styrer:

Lotta Ehrensvärd

Under gudstjenesteavvikling i sommerferien har vår kantor samordnet ferien med kantor i Hasle menighet, slik at vi har begrenset bruken av organistvikarer. Forøvrig har staben samarbeidet godt innenfor de ressursene vi har fått tildelt.

***MENIGHETSRÅDET ORIENTERER***

I 2019 avholdt Sinsen menighetsråd 9 menighetsrådsmøter hvorav 1 felles menighetsrådsmøte med Hasle menighet. 53 saker ble behandlet. Sinsen menighet avholdt årsmøte 28. april i etterkant av gudstjenesten.

**Endring av samarbeidspartnere i Sinsen menighet**.

Sinsen menighet ønsker et tett samarbeid med de organisasjonene man samarbeider med. Gjennom Olav og Jofrid Brennsæters utsendelse for NLM i Elfenbenskysten ønsker man å prioritere dette fra høsten 2019. Dette bidrar til å sette fokus på og synliggjøre noe av det flotte arbeidet som drives til beste for mennesker som er i nød og som savner mange av de godene vi har. Kirken ønsker å be for organisasjonenes arbeid, å informere om deres arbeid 1-2 ganger i året og å samle inn penger til deres arbeid gjennom ofringer.

**Tårnleiligheten**

I Tårnleilighet ble badet ferdig oppusset med ny våtromspanel til glede for nye leietagere.

**Karneval**

Sinsen menighet deltok på det etterhvert legendariske karnevalet i Lørenbyen som ble avholdt 23. februar. Et flott og vellykket arrangement.

**Menighetstur til Slora leirsted helgen 4. og 5. mai.**

Sinsen menighet arrangerte helgen 4. – 5. mai en menighetstur til Slora leirsted og Sørmarkskapellet, og dette ble en svært vellykket leir. I overkant av 28 barn og voksne deltok på leiren. De hygget seg med kanotur, fotball, spill, oppbyggelige samlinger, humor, taco, grilling og avslapping. Menighetens gudstjenste ble avholdt på Sørmarkskapellet søndag 5. mai.

**Utsmykning av kirkerommet**

Noen mindre justeringer er foretatt ved fjerning av en uhensiktsmessig luftfukter og lydsystemet skal bedres ved ny høytaler på veggen. Videre har Sinsen menighet fått tilbud om 4 ikoner av Arne Jiohannes Borgen, helt vedrlagsfritt. Dette generøse tilbudet har man takket ja til og arbeidet med å lage en egen bønnekrok, hvor disse vil bidra til å skape en flott ramme, vil starte.

**Ungdomstinget**

Hanna Sandrib og Lars Kristian Reinertsen deltok på vegne av Sinsen menighet på ungdomstinget.

**Felles år med Hasle menighet**

Hasle kirke står ovenfor en stor oppgradering. I den forbindelse har Sinsen og Hasle menigeheter hatt felles gudstjenester gjennom 2019. Videre har Staben ved Hasle kirke hatt tilhold i lokaler i Sinsen kirke. Dette har vært et positivt tiltak og bidratt til forbedrede og utvidede samarbeidsformer menighetene mellom.

**Kirke i Hovinbyen**

Prest i Paulus og Sofienberg Jan Helge Josefsen er plassert i en inntil 50% prestestilling med nettverksbygging og koordinering av kirkens innsats inn mot Hovinbyen. Sinsen menighet vil også få tilbud om ekstra ressurser gjennom utvidelse av diakonstillingen. Det området som omfattes av Hovinbyen vil få nærmere 100.000 nye innbyggere, og her er det viktig at vi samarbeider god og ser nye muligheter fremover.

**Stab og medarbeidere i Sinsen menighet**

Dette året har vi vært ekstra mange ut og inn på kontorene i Sinsen kirke.

Vi har delt arbeidsplass med staben i Hasle kirke, i og med at Hasle kirke pusses opp.

Vi har hatt et godt samarbeid, og blitt bedre kjent på tvers av stabene.

Randi Strøm Andersen arbeidet som trosopplærer fra februar-august.

På våren takket vi av vår organist Olav Brennsæter.

Randi Rosendal fungerte som organistvikar.

I april startet Therese Kråvik Schøien som diakonvikar.

I september takket vi av vår sogneprest, Henning Vik. Ole Andreas Holen startet som sogneprest-vikar.

Maria Walfridsson startet som trosopplærer-vikar.

Daglig leder, Jørgen Christensen, ble takket av i desember.

Staben inviterte på våren til medarbeiderfest, til ære for alle de flotte frivillige i menigheten.

Sinsen menighet er heldige, som har en så flott gjeng med frivillige medarbeidere i kirken.

Menighetsrådet vil rette en stor takk til alle som hver på sin måte har bidratt til menighetens fellesskap og utvikling dette året, og håper på et fortsatt godt og tillitsfullt samarbeid.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Gudstjenester totalt** | **2011** | **2012** | **2013** | **2014** | **2015** | **2016** | **2017** | **2018** | **2019** |
| Antall gudstjenester | 58 | 54 | 54 | 56 | 53 | 53 | 55 | 51 | 59 |
| Til stede alle gudstjenester | 3 847 | 3981 | 4431 | 4909 | 4855 | 4869 | 4248 | 4279 | 5659 |
| Gjennomsnittlig antall til stede | 66 | 73 | 82 | 88 | 92 | 92 | 77 | 84 | 96 |
| **Gudstjeneste på søn- og helligdag** | **2011** | **2012** | **2013** | **2014** | **2015** | **2016** | **2017** | **2018** | **2019** |
| Antall gudstjenester | 54 | 51 | 51 | 53 | 50 | 48 | 50 | 48 |  |
| Til stede søn- og helligdager | 2 867 | 3101 | 3481 | 3959 | 3736 | 3652 | 3134 | 3580 |  |
| Gjennomsnittlig antall til stede | 53 | 61 | 68 | 75 | 75 | 76 | 63 | 75 |  |
| Nattverdgjester | 1 529 | 1701 | 1840 | 1778 | 1756 | 1622 | 1378 | 1 441 | 2876 |
| **Økonomi** | **2011** | **2012** | **2013** | **2014** | **2015** | **2016** | **2017** | **2018** | **2019** |
| Ofringer totalt – kr | 133727 | 106668 | 130815 | 116198 | 130612 | 127761 | 119723 | 119489 | 212719 |
| Til egen virksomhet | 36 774 | 37 979 | 45 494 | 39 660 | 48773 | 42102 | 35436 | 43229 | 91699 |
| Andre innsamlinger | 48 500 | 53 200 | 161357 | 137733 | 133553 | 90103 | 84983 | 76260 | 66990 |
| Givertjeneste | 0 | 0 | 0 |  | 2100 | 3600 | 4600 | 9600 | 4500 |
| **Sum til egen menighet** | **83 274** | **91 179** | **206851** | **157010** | **166064** | **112582** | **117336** | **130129** | **163189** |
| **Kirkelige handlinger** | **2011** | **2012** | **2013** | **2014** | **2015** | **2016** | **2017** | **2018** | **2019** |
| Døpte bosatt i menigheten | 65 | 68 | 50 | 54 | 58 | 78 | 61 | 44 | 48 |
| Døpte i Sinsen kirke | 18 | 33 | 18 | 24 | 29 | 42 | 22 | 38 | 46 |
| Konfirmerte | 2 | 0 | 6 | 3 | 12 | 6 | 6 | 8 | 5 |
| Vigsler i Sinsen kirke | 2 | 5 | 0 | 2 | 1 | 0 | 4  | 2 | 3 |
| Gravferder | 33 | 18 | 19 | 26 | 16 | 28 | 12 | 19 | 21 |
| **Inn- utmeldte:** | **2011** | **2012** | **2013** | **2014** | **2015** | **2016** | **2017** | **2018** | **2019** |
| Innmeldt | 6 | 2 | 1 | 0 | 3 | 8 | 8 | 7 | 12 |
| Utmeldt | 13 | 2 | 17 | 35 | 41 | 148 | 51 | 34 | 81 |
| Medlemmer |  |  | 4569 | 4562 | 4510 | 4576 | 4992 | 5583 | 5 896 |

***MENIGHETENS LIV OG AKTIVITETER***

1. **Gudstjeneste**
2. **Trosopplæring**
3. **Diakoni**
4. **Øvrig virksomhet**
5. ***Gudstjeneste***

**menighetens arbeid med gudstjeneste og bønn**

**rEKORDSTOR OPPSLUTNING OM GUDSTJENESTE I sINSEN KIRKE**

Gudstjenestelivet i Sinsen kirke var preget av at menigheten har delt kirke og gudstjenester med Hasle menighet i hele 2019. Det førte til et rikt utvalg av gudstjenester med mange deltagere, aktører og et stort presteskap! Det vises også godt i statistikken med 59 forordnede gudstjenester, med til sammen 5659 deltakere, et snitt på 96 deltagere per gudstjeneste! Det er økning på 1380 (4279) deltagere fra året før, og en økning i snitt på 12, fra 84 til 96! Det er en økning i snitt på 12.5%!

Halse har holdt hus i Sinsen kirke frem til 25. oktober 2020. Tallene for 2020 vil være sterkt preget av koronaepedemien.

**Kirkemusikalske aktiviteter**

Organiststillingen stod vakant høsten 2019, og Randi Rosendahl fungerte som kirkemusiker fra Hasle menighet, Knut Myhre tidligere organist i Sinsen, tok flere vikariat. Tradisjonen med Frimurernes jazzmesse 20. oktober ble videreført med 2010 gjester. Hasle tok med seg tradisjonen med kveldsgudstjenester med folketonepreg.

**Gudstjenesteutvalget**

Gudstjenesteutvalget var sist aktiv våren 2019. Hovedgudstjenesten og den månedlige gudstjenesten for familier fortsatt med samme liturgi. På grunn av mange prester i aksjon, har liturgien variert utfra den enkelte liturg/prest vurdering. Tradisjonen med skattkisten har vært fast. Et fast team for medliturger og kirkeverter til kirkekaffe ble administrert av daglig leder.

**SPORTSGUDSTJENESTE**

Vi arrangerte en sportsgudstjeneste i Sinsen kirke 4. august, i etterkant av Norway Cup. På sportsgudstjenesten deltok et lag med 14 år gamle jenter fra laget Mathare United (MYSA) som kommer fra Mathareslummen i Nairobi. Mathare United har totalt omkring 30 000 spillere som kommer fra svært enkle kår, men gjennom mange års satsning på fotball, søppelrydning og lederutvikling har dette fotballaget fostret svært mange landslagsspillere til både Kenyas kvinne- og herrelandslag i fotball. På sportsgudstjenesten i Sinsen kirke deltok MYSA med sang og dans, og på kirkekaffen etter gudstjenesten hadde vi god anledning til å bli bedre kjent med dette viktige arbeidet.

***B) Trosopplæring***

**TROSopplæringsutvalget**

Det ble en pause i utvalgets arbeid i fjor. Noen fra stabene holdt tak i arbeidet med plan og tiltak. Utvalget trenger nye medlemmer.

**BABYSANG**

Hver onsdag samles babyer og foreldre til sang, fellesskap, lunsj og vafler. Det serveres lunsj mellom de to babysang-rundene. Babysangen vokser stadig, og samler 50-90 babyer + voksne hver gang! Vi opplever at de som kommer er veldig takknemlige for tilbudet – både for sangen og lunsjen, og at babysangen er blitt en fin møteplass. Sangstundene tilpasset etter kirkeåret gjennom at sanger som blir valgt, passer til tematikken vi er inne i. I tillegg fortelles det om tematikken for den tiden vi er inne i før siste sang spilles.

**KOR PASSE STOR**

KorPasseStor er vårt herlige kor for 4-6-åringer som samles annenhver tirsdag. Noen kommer kl. 16:30 og spiser litt frukt før øvelsen starter kl. 17:00 og varer til 17:45. Vi har ofte en del utskiftning mellom vårsemesteret og høstsemesteret da mange flytter eller begynner på skole, men vi har det siste året vært nokså stabile på ca 20 medlemmer. På øvelsene er det i tillegg er ofte foreldre og mindre søsken tilstede. Gjennom dans og sang og lek har barna det gøy og får en veldig fin trosopplæring. I løpet av 2019 har koret opptrådt på to gudstjenester og en julemesse, foruten å ha egne semesteravslutningskonserter.

**SØNDAGSSKOLEN**

## Sinsen kirkes søndagsskole er et tilbud til barn som er med foreldre/foresatte til gudstjeneste. I 2019 har barn og ledere gått til søndagsskolen under sangen etter at skattekisten var åpnet før første tekstlesing

Våren 2019 var det 9 samlinger. Frammøtet varierte fra 3 – 16 barn. Det har vært 98 barn på samlingene våren 2019, 40 barn fra dåpsfølge og 58 fra egen menighet.

Høsten 2019 var det 8 samlinger. Frammøtet varierte fra 2 – 15 barn, 25 fra dåpsfølge og 40 barn tilhørende Sinsen menighet.

Det har til sammen vært 163 barn på Sinsen kirkes søndagsskole i 2019 fra egen menighet, andre menigheter eller dåpsfølge. Det er 11 betalende medlemmer og 8 ikke betalende medlemmer. Barna har vært til stede på en eller flere samlinger. Noen av de barna som ikke betaler kontingent, har betalt kontingent i annen søndagsskole.

Vi har hatt 2 ledersamlinger i 2019 for å planlegge, evaluere opplegget og sette opp turnus for ledere. Vi har fulgt Sprell Levende opplegget til Søndagsskolen Norge. Samlingene har blant annet bestått av bibelfortelling, sang og aktiviteter som utdyper tema. Opplegget har gitt lederne inspirasjon og motivasjon i arbeidet, men krever en god del forberedelse. Det er mye stoff å sette seg inn i, og flere praktiske oppgaver å planlegge og å gjennomføre. Opplegget gir muligheter for ledere med ulike ferdigheter. Ledersituasjonen har vært stabil i 2019.

Ingen ledere har vært på seminar i regi av Søndagsskolen Norge, Oslo og Akershus krets i 2019.

Utfordringen for lederne er at antallet barn på samlingene varierer mye og at flere barn er på samlingene bare en gang.

Sinsen kirkes søndagsskole er innmeldt i Søndagsskolen Norge.

Hovedleder i 2019 var Magnhild Hol. Toril Glomnes var kontakt person mot Sinsen kirke. Fra høsten 2019 var Magnhild Hol hovedleder og kontaktperson.

**BARNEKORET FLEXUS**

Året 2019 har vært nokså turbulent for Flexus. Vi hadde visst lenge at vår Pianist og praktiske organisator Olav Brennsæter skulle reise og vi søkte etter litt ulike pianister. Randi Strøm Andersen overtok som dirigent mens Solveig Brennsæter overtok Olavs rolle som pianist. Håkon Ruud Kringstad fortsatte også som meddirigent. Dermed ble våren 2019 stabil med en avsluttende sommerkonsert. Vi var omtrent 25 barn denne våren.

Dessverre valgte Sinsen skole å avslutte samarbeidet FRA HØSTEN, og startet eget kor på Aks. LEDERNE KUNNE IKKE LENGER HENTE BARNA INNE PÅ SKOLEN. Koret gikk fra 25 barn til 8-10 barn.

I TILLEGG MANGLET KORET DIRIGENT, OG FØRST LITT UTPÅ HØSTEN BLE LEDERSITUASJONEN LØST.

Vi begynte også med å ha øvelser kl. 17-18, for lettere å kunne beholde de samme lederne over tid.

Øvelsene ble flyttet til Rødstua. Antallet barn har ikke økt, tross forsøk på å åpne koret for 5.-7.klasse.

Det er veldig god stemning i koret, og koret har i dag tre gode, engasjerte ledere: Tuva Jansen Sverkeli, Mildrid Isungset og Håkon Ruud Kringstad.

**Kjellerklubben for 5. – 7. klasse**

Kjellerklubben er et åpent tilbud til barn i 5.-7.klasse. de møtes i kafeen i kirkens kjellerlokaler annenhver mandag fra kl.18-20. klubben har vært drevet av flotte ledere. Barna har det gøy med airhockey, brettspill, playstation, bordtennis mm. I time-outen samles alle til å høre om et tema og leke en felles lek. Oppmøtet varierer fra 5-20 barn.

**HALLOWEEN FOR TWEENS**

I høst inviterte Sinsen kirke barn fra 10-12 år til halloween i kirka. Tårnenglene med venner var ledere, og det ble en morsom kveld med åtte deltagere.

**KONFIRMANTARBEIDET**

I kullet 2019 stod det 5 konfirmanter i Sinsen kirke og 21 konfirmanter i Hasle kirke. De 26 konfirmantene møttes til felles undervisning for Sinsen og Hasle. Nytt av året var felles avreise og konfirmantleir til skjærgårdsgospel i Risør. De to beboerne i tårnet i Sinsen kirke, Per Magne og Kristin Li deltok som voksenledere, sammen med en honorert vikar i kateketstillingen i Hasle. Tre av konfirmantene meldte seg på minilederkurs etter konfirmasjonstiden. Henning Vik var ansvarlig for konfirmantkullet i Sinsen, og Mette Ortega-Bundgaard i Hasle. Samarbeidet fortsatte i det nye kullet høsten 2019, 14 ble innskrevet i Sinsen og 11 i Hasle i november. Til sammen ligger antallet stabilt. Vikar sokneprest Ole Andreas Holen og ny kapellan i Hasle, Sophie Panknin var ansvarlige for det nye kullet. Samarbeidet med leietakerne i tårnet fortsatte, sammen med et annet ungt par. Undervisningen ble holdt i Sinsen kirke, middag med pasta før undervisningen på tirsdager, var et populært tiltak.

**LEDERTRENINGskurs**

Det ble avholdt felles ledertreningskurs i Nordre Aker prosti, med to deltagere fra Hasle og Sinsen. Menighetsrådet bevilget 30 000 kroner til leder for minilederkurs, som inkluderte reise til Taize. Den ble avlyst våren 2020 pga av korona.

**SOMMERSKOLE**

Første uka i sommerferien inviterte Sinsen og Hasle 3.- og 4.klassinger til en kreativ sommerskole. Ti barn øvde inn en liten musikal, med sang, dans og drama. Musikalskolen ble veldig vellykka, med fornøyde barn og foreldre.

Initiativet kom fra trosopplærer Randi Strøm Andersen, og hun lagde selv den fine musikalen, med bruk av kjente melodier fra Disney-filmer.

***C) Diakoni***

**FORMIDDAGSTREFFET**

Hver første tirsdag i måneden blir det arrangert formiddagstreff i menighetssalen. Vi serverer suppe og kake, får inn foredragsholdere, synger sammen og har utlodning. Antall oppmmøtende varierer fra omkring 20 til 40 personer. I fjor hadde vi 10 treff, hvor av to var felles med prostiet. Det ene var en sommertur i juni og det andre var et sangtreff i november. Sommerturen blir beskrevet som eget punkt.

Sangtreffet i november kom som en idé og ønske etter sommerturen i juni, der diakonvikarene i Hasle og Sinsen arrangerte en liten konsert og allsang. Formiddagstreffet i Sinsen åpnet da og inviterte alle formiddagstreffene i prostiet til å komme til oss i november. Her spiste vi snitter, fikk kake, pratet og hadde utlodning. I tillegg hadde diakonvikarene i Hasle og Sinsen en liten konsert med fellessanger innimellom soloinnslagene, der vi kunne mimre tilbake i tid. Tilbakemeldingene diakonene i prostiet har fått i ettertid var at dette var et veldig hyggelig arrangement som gjerne kan bli en tradisjon. Totalt var det ca 60 personer som var der.

**ÅPEN KIRKE**

I 2019 hadde vi Åpen kirke hver onsdag i omtrent 10 måneder – vi følger skoleferiene. Grunnstrukturen har vært den samme hele tiden, og slik så en vanlig onsdag ut i 2019:

Kl.11.00 Babysang, første runde: «hopp og sprett»

Kl.11.45 Lunsj (her møtes brukerne av runde 1 og runde 2, samt stab og noen få andre)

Kl.13.00 Babysang, andre runde: «kos og vugging»

Kl.13.45 Vafler og kaffe Her kommer elever fra Sinsen skole innom kirken for å få seg et vaffelhjerte på vei hjem fra skolen. I 2019 gikk vi rett som det var tomt for vafler og jeg tror jeg kan si med stor sikkerhet at det er over 40 elever som hver onsdag kommer innom. Noen har også blitt litt i kirken for å slå av en liten prat eller/og leke litt før de går videre hjem.

Kl.16.00-18.00 Middag

Kl. 15.00/17.00 Flexus (Første semester øvde de kl. 15 mens andre semester øvde de kl. 17)

Helt siden 2013 har vi sammenliknet Åpen kirke med livet slik det arter seg i en Sjømannskirke. Her er åpent for alle, uavhengig av tro og livssyn. Her blir man møtt av omsorg, god mat, vafler og vennlige klapp på skulderen. Dette at Sinsen kirke kan holde åpent en hel dag hver eneste uke for inspirasjon, fellesskap, samtale og bønn, er noe som gir håp og retning for Oslo-kirken framover: vi trenger åpne kirker og åpne fellesskap, så folk kan komme og gå som de måtte ønske. Straks de kommer inn i Guds hus skal de kjenne seg godt tatt imot og omsluttet av vennlighet og omsorg.

**BESØK PÅ RUNDE DAGER**

Ingebjørg Uglem har også dette året tatt ansvar for å gi en oppmerksomhet fra menigheten når noen i menigheten fyller 80-, 85-, 90- og 95-år. Denne ordningen er noe av det hyggeligste menigheten gjør av utadrettet virksomhet, og ordningen har lange røtter bakover i tid. Vi er svært takknemlig for den oppgaven Ingebjørg gjør og vet at de som fyller år setter stor pris på hennes besøk.

**Menighetens diakonale UTVALG**

Det diakonale utvalget har vært litt fraværende en periode. Det er mange grunner til det. Uansett grunner, var det slik at da diakonivikar Therese Kråvik Schøien startet i februar, manglet det et fungerende utvalg. Av de representantene som hadde vært fra Sinsen var det bare en som kunne fortsette. Vi var også usikker på om vi skulle prøve å få et utvalg på beina, da diakonistillingen var så uavklart (skulle vi ha stillingen sammen med Hasle eller alene, fikk vi 50 %, ingen ting eller 100%). Men i løpet av høsten 2019 stablet diakonvikar Therese sammen et lite utvalg bestående av Jørn Kveset og Vilde Marie Reinertsen. Vi hadde vårt første møte 9. oktober 2019 og har jobbet med å finne ut hva vi har av diakonale tiltak, prøvd å skaffe flere mennesker til utvalget og rettet oppmerksomheten spesielt mot det å gjøre kirken vår til en grønn kirke. Vi hadde 3 møter før Therese sitt vikariat gikk ut. Utvalgsmøtene har vært inspirerende og engasjerende og vi har vært imponert over hvor mye vi har fått gjort av diakonale tiltak i løpet av 2019, som har vært et år der vi virkelig måtte jobbe for å henge med i svingene.

**Plantekasser**

Etter tildelingen av grønne midler fra bydelen Grünerløkka, bygget vi i 2018 fire plantekasser, plantet frukttrær og bærbusker, som skal være tilgjengelig for vårt nærmiljø. I 2019 har barnehagen i kjelleren videreført avtalen fra 2018 og beholdt den nederste kassen til å dyrke i. «Barnehagen Vår», som ligger rett over veien for kirken, har hatt den nestnederste kassen og barnehagen nedenfor kirken fikk tilbud om å bruke den nestøverste kassen, men kom aldri. Det har da vært diakonvikaren som har prøvd å luke og holde de to øverste kassene noen lunne fri for ugress. Bla. pga. sitasjonen med mangel på mennesker i stillinger, har ikke dette stått øverst på listen og vi har i diakoniutvalget sett at det er et potensial for å bruke disse kassene bedre. Vi håper 2020 blir et bedre år for den lille hagen med bla. plantekassene og vi ønsker å knytte til oss flere som kan bli med i en fast arbeidsgruppe som følger opp dette området videre.

**Sommertur for eldre**

I 2019 arrangerte vi felles sommertur i prostiet. Diakonene i prostiet planla turen sammen og vi fikk en nydelig tur til Søstrekirkene på Gran i Hadeland. Vi fikk omvisning i kirkene, Korsang utenfor kirkene, deilig lunsj på Granavolden gjestgiveri, en tur inn på glasslåven hvor vi fikk se en utstilling og hadde en liten samling med konsert, allsang og andakt. Vi var 10 fra Sinsen i tillegg til diakonvikar som var med. Totalt var det ca 50 på turen (full buss).

**Sjelesorg/samtaler**

Jevnlig tar mennesker i lokalmiljøet kontakt med kirken med ønske om samtale, enten ved å ta kontakt med kontoret via mail eller telefon, eller ved å møte opp direkte i kirken. I akutte situasjoner prøver vi alltid å stille opp umiddelbart, slik at mennesker i nød får rask hjelp. Vi tilbyr samtaler til mennesker uavhengig av livssyn. Samtalene skjer primært i kirken, men vi kan også avtale hjemmebesøk når situasjonen krever det. Kirken tilbyr veiledning i forhold til tro og tvil, i staben har vi ressurspersoner i forhold til religiøse spørsmål, vi tar imot skriftemål og vil gjerne legge til rette for forbønnshandlinger.

**dualogen**

I løpet av 2019 ble dualogen lagt ned. Dette fordi det i lang tid ikke har vært noen som benytter seg av den.

**BYTTEMARKED**

12. oktober arrangerte vi byttemarked i Sinsen kirke. Her kunne folk komme med barneklær, mamma tøy, små leker og bøker. Dette gjorde vi i samarbeid med en mamma som hadde lånt kirken året før, for å gjennomføre et slikt byttemarked. Dette var en fin måte å skape kontakter i nærmiljøet. De som kom ble gjerne værende en stund; voksne pratet og barn lekte, og vi fikk med oss to mammaer fra babysang som gjenre vil være med og arrangere byttemarked neste år. Klær som ble til overs satt vi frem under babysang og ting ble plukket der også. Restene har vi stablet nede i kjellerboden (ved siden av verkstedet). Totalt var det kanskje 20 innom. Dette tallet kan lett bli større ved bedre reklamering. Vi var litt redd for å gå voldsomt ut, da vi bare var to som arrangerte og den ene aldri hadde gjort det før. Vi erfarte og ser også at dette er et fint arrangement, med tanke på sosiale ulikheter i nærmiljøet vårt. Vi som arrangerte og de som var innom, synes arrangementet var vellykket og anbefaler å gjøre det samme igjen i 2020!

**STRIKKETREFF**

Tirsdag 25. juni hadde vi vårt første strikketreff i Sinsen kirke. Ideen kom gjennom samtale med en mamma på babysang og denne mammaen, Marita Rønningen, ble også med og gjennomførte treffet. På vårt første treff var vi ca. 10 personer og gjennom samtaler der, ble vi enig om å møtes fast den andre torsdagen i måneden. Dette førte til totalt 5 treff i 2019, med strikking, hyggelig prat, te, kaffe og noe å bite i. Noe av det jeg som diakonvikar synes har vært ekstra fint med dette treffet, er at vi har møtt hverandre på tvers av generasjoner og opplevd et omsorgsfullt fellesskap.

**BØNN OG LUNSJ**

Den tredje tirsdagen i måneden har de som vil, vært velkommen til bønn og lunsj kl. 11:30. Her har vi samlet oss i kapellet, hatt vekselslesning, hørt søndagens tekst, noen ganger fått noen betraktninger knyttet til teksten, sunget salmer, vært stille og ikke minst bedt for bønnene i bønnekrukken og andre temaer vi har bragt med oss. Etter denne stunden i kapellet har vi samlet oss i menighetssalen til lunsj. Det har gått på rundgang hvem som har laget denne lunsjen, noen ganger frivillige og andre ganger ansatte. Vi har vært alt fra 3 til 13 personer på disse tirsdagene. Tilbakemeldingene har vært at det er et godt sted å samles og fint og viktig å få tid til å be sammen.

**BROSJYRE**

I 2019 fikk vi laget to brosjyrer, en for våren og en for høsten. Vi ser at denne brosjyren har gjort at flere vet hva som skjer i kirken vår, ved at vi bla. har fått delt den ut ved ulike arrangement og fasteaktiviteter som formiddagstreff, babysang og ulike kor. I de tidligere årene har vi også fått delt ut brosjyren til de ulike husstandene i nærmiljøet vårt. Dette har vært med på å gjøre oss enda tydeligere som kirken i nærmiljøet og vi har fått frem at vi samarbeider med ulike aktører som f.eks. Sinsen skole, Sinsen ungdomskubb og ulike idrettsgrupper. Da 2019 har vært et litt turbulent år med store utskiftninger og vakanse i stillinger, har vi dessverre ikke fått gjennomført denne utdelingen så bra som tidligere år. I 2019 samarbeidet vi med Hasle om brosjyren da vi hadde samme bygg å gjennomføre arrangementer i. Det har likevel vært Sinsen som har hatt flest brosjyrer - Sinsen har hatt ca. 5000 stk. og Hasle har hatt ca. 500.

**LITTERATURKVELD**

26. november gjennomførte vi en litteraturkveld i kirkens menighetssal. Dette fikk vi til etter å ha fått tildelt midler fra Kirkerådet, for å være en del av Bokåret 2019 som ble støttet av Nasjonalbiblioteket. Vi samarbeidet med Hasle menighet og noe med Løren leseglade, en lesering på Løren. Dette har inspirert oss og vi har lyst til å kunne gjøre flere slike samarbeid. Samtidig ser vi at vi nok er avhengig av eksterne midler, for å gjøre det så stort som det ble gjort denne gangen. Forfatter Shazia Majid kom og ble intervjuet av vikarierende sogneprest Ole Andreas Holen om boken «Ut av skyggene. Den lange veien mot likestilling for innvandrerkvinner». Etter bokbadet var det en panelsamtale der Shazia Majid, Lina Aarseth Bakke (Fau-leder på Sinsen skole), og Amal Hassan (initiativtaker til en felles Eid-feiring i nærmiljøet), snakket med utgangpunkt i bokens tema, om nærmiljøet her. På denne kvelden var vi ca. 40 mennesker samlet. Vi hadde også musikkinnslag der Per Einar Watle spilte gitar for oss. VI fikk mange positive tilbakemeldinger som: "Så fint! Utformingen var bra! Innholdsrik samling! Vel gjennomført av alle involverte! Personlige historier er ofte mer fascinerende enn politiske debatter!"

**NYHETSMAIL**

Da vikardiakon Therese begynte i februar, spurte hun noen frivillige i menigheten hva de savnet og skulle ønske hun kunne gjøre for dem. Ut fra disse samtalene kom ideen om en nyhetsmail som skulle inneholde informasjon det som skal komme, det som har vært, noe oppbyggelig, muligheten til å se hva som trengs, melde seg til oppgaver og gi ris og ros. Nyhetsmailen i 2019 har da vært et forsøk på å nå ut til flere og opprette en tettere dialog. Her har det vært bilder fra sist måned, informasjon om hva som skal skje den kommende måneden, litt info om hva staben er et ekstra fokus på den kommende måneden, link til kaldere, knapper å trykke på for å gi tilbakemeldinger el. og et lite avsnitt om kirkeåret med utgangspunkt i den tiden vi er i når mailen ble sendt ut. Tilbakemeldingene på dette har vært positive og det har virket (ut fra tilbakemeldinger) som mailens intensjon har fungert.

**PRESTENS TIME PÅ SINSEN ELDRESENTER**

Henning Vik besøkte jevnlig frivillighetssentralen på Sinsen. De flyttet til nye lokaler høsten 2019.

**Skaperverkets dag**

I slutten av mai feiret vi Skaperverkets dag i barnehagens uteområde. Underveis kunne man få varm kaffe eller saft, og barna kunne leke. Seks konfirmanter og to tweens deltok så fint med sang, tekstlesning og tablau.

Kirkekaffen ble tatt i Rødstua, i og med at det var en kald vårdag.

**karneval**

Karnevalet i Kanonhallen i 2019 ble en stor suksess. Vi møttes som vanlig utenfor Sinsen skole klokka halv seks. Det var snøvær, kaldt og guffent, men likevel fikk vi til et langt karnevalsopptog med flere hundre barn og voksne i morsomme kostymer og med godt humør. Aller først i toget hadde vi trommeslagere fra Løren skoles musikkorps, deretter hest og slede, med karnevalsdronningen Synne ombord, og så fulgte en seks meter lang drage som barn fra Sinsen Kulturhus hadde laget. Når opptoget kom fram til Kanonhallen ble alle møysommelig talt og sluppet inn, og endel måtte faktisk vente en stund utenfor før de slapp inn, da vi ikke hadde lov til å være flere enn 700 samtidig innendørs!

Inne i Kanonhallen spilte Sinsen Ungdomskorps for oss til hallen var full, og så fulgte diverse program den neste halvannen timen: for det første hadde barn på Sinsen skole laget 800 pizzasnurrer som vi «kastet oss over», og populære var også kakene som var bakt av kakebakere fra Sinsen-Refstad IL og fra Sinsen kirke. Dessuten hadde Sinsen kirke laget til diverse aktiviteter for barna og det var en tryllekunstner i sving. Vi hadde også to avdelinger med underholdning fra scenen: sambadans, hip-hop og sangopptredener. Kvelden ble avsluttet med kåringer av morsomme antrekk og at prest Henning lærte forsamlingen å danse «maurslukerritualet». Det var et stort oppbud av sikkerhetsvakter som passet på at alt gikk som det skulle, og vi må også nevne at i tillegg til de seks aktørene som stod sammen om å lage dette karnevalet (Sinsen Kulturhus, Sinsen kirke, Sinsen-Refstad IL, Løren Velforening, Refstad Vel og Sinsen Hagebys Vel) så var hadde vi god støtte og hjelp av 15 ulike virksomheter og sponsorer fra nærmiljøet. Takk til alle som bidro til at dette ble en stor og samlende fest for Sinsen, Løren og Refstad!

Det ble planlagt nytt karneval høsten 2019, for februar 2020. På grunn av oppslutningen om det frivillige arbeidet, ble karnevalet 2020 utsatt, men på grunn av korona, ble det avlyst.

**Fasteaksjon**

I 2019 arrangerte vi sammen med Hasle menighet fasteaksjon. Konfirmanter med foresatte og andre fra menighetene ble invitert til å delta. I tillegg deltok noen deltakere fra Hasle Familiekor. Sinsen menighet samlet inn 20 650 kr og Hasle menighet samlet inn 19 400 kr (bøsse, vipps, sms og giro).

**Allehelgensgudstjeneste**

Til allehelgensgudstjenesten ble alle, i Sinsen og Hasle, som har mistet noen det siste året, spesielt invitert. Vikar organist Knut Myhre spilte sammen med Ingebjørg Bruket på trombone, og vikar sokneprest Ole Andreas Holen var liturg. Det ble lagt vekt på musikken og liturgien i gudstjenesten. Navn på avdøde ble lest opp og det ble tent lys. Sinsen menighet har som tradisjon å henge kors i papir på treet i kirken, med navn på avdøde. Frivillige Inga Huber står for dette. Det ble ikke holdt noen egen konsert i forbindelse med dagen.

**juletrefest**

Også i år feiret vi juletrefest sammen med Hasle menighet. Det strømmet på med barn og voksne, og vi var rundt 180 mennesker! Vi serverte pølser, og mange hadde tatt med seg julekaker.

Flexus sang, konfirmantene hjalp til, det var litt leker, vi gikk rundt juletreet og julenissen kom i år også, heldigvis! Det ble en livlig og flott juletrefest!

***D) Øvrig virksomhet***

**SAMTALEMØTENE**

I 2019 ble det arrangert samtalemøter annenhver mandag i partallsuker i Rødstua. På hver samling er det enkel bevertning og samtale om kommende søndags tekster. Jevnt over har det vært 8-12 som har deltatt på disse møtene og gjennom året har det blitt mange gode samtaler om ulike temaer og tekster. Møtene er åpne for alle som er interesserte. Einar Waldeland er leder.

**SINSEN KIRKES BARNEHAGE**

Det har vært et spennende og hyggelig år hos oss i barnehagen.

Både store og små trives godt og vi har hatt en engasjert foreldre -og personalgruppe.

Vi har utvidet kristen formålsparagraf og vi samarbeider med prestene i kirken gjennom blant annet kirkesamlinger/besøk. Veldig spennende å få være på besøk oppe i kirken. Barnehagen har også vært med på to familiegudstjenester i år.

Avdelingene arbeider litt forskjellig med det kristne innholdet, anpasses etter alder på barna. De yngste har hatt fokus på Noas ark og de store har regelmessige samlinger med bibelfortellinger som Moses og Noas ark og mye mer.

I år ønsket vi mer fokus på vennskap og fellesskap og startet opp med en ny tradisjon i oktober som vi kaller «Vennefestdagen». Prater om hva en god venn er, forskjelligheter og fellesskap.

Som vanlig har vi deltatt på Ruskenaksjonen og den store brannvernuken. De eldste barna har vært på Munchmuseet og vært på FN-samling i Domkirken.

I desember inviterte vi besteforeldre til pepperkakebaking og vi gikk Luciatog for Voksenopplæringen.

**JULEMESSEN**

Julemessa 2019 ble avholdt 30.nov. Komiteen besto av 5 medlemmer. Vi hadde 5 komitemøter og 1 evalueringsmøte. I tillegg var 1 dag satt av til kransekakebaking.

Begge barnekorene våre, Flexus og Kor Passe Stor sang på messedagen, og sogneprestvikar Ole Andreas Holen holdt andakt. Einar Waldeland ledet messedagen.

Messa var godt besøkt, det var god stemning, og det kom inn kr. 66 993,- til menigheten.

En stor dugnad for menigheten, mange i aktivitet både før, under og etter messa.

**PARAMENTRINGEN**

Paramentringen har hatt 7 møter i 2019, 4 møter i vårsemesteret og 3 møte i høstsemesteret. Det har vært 3- 5 personer på møtene, som har bestått av sosialt samvær med mat, samtale om bibelteksten som står i bibelleseplanen for dagen og kollekt. Det er kommet inn kr 3250,- i kollekt til paramenter (kirketekstiler). Paramentringen er en kirkering som er åpen for voksne som kan møte på dagtid, klokka 12.30. Gunnlaug Kjøllesdal og Magnhild Hol har hver sine ganger hatt ansvar for å lede samtalen om dagens bibeltekst dette året.

Leder av Paramentringen er Magnhild Hol. Ønsker du å være med kan du ta kontakt med leder: mobil 41524778.